open-index/open-wikipedia-markdown huggingface dataset:
Comfort Doyoe Cudjoe-Ghansah

Hon. **Comfort** **Doyoe Cudjoe Ghansah** (Ba dɔge o la 3 Nyɔgevennebare 1967) yuoni poɔ. O e la Ghana pɔleteseɛ̃ŋ aneŋ begemaala naŋ are ko Ada vooten lombori naŋ be Accra poɔ. O da e la gɔmmenɛnte kpambeɛ naŋ kaara Social and Allied Institutions. Pampana ŋa o e la a Deputy Chief Whip a be a begemaale die naŋ be Gaana poɔ.

## O Nyɔvore Piiluu Aneŋ O Sakuu
Ba dɔge o la teŋa kaŋa ba naŋ boɔla Big Ada naŋ be Accra a Nyɔgevennebare, 1967. O da nyɛ la gama mine ba naŋ boɔla Diploma in Stenographership a yi sakuu ŋa ba naŋ boɔla Royal Academy a Accounting naŋ be a Accra a 1983 yuoni poɔ.  O da la nyɛ la gama mine ba naŋ boɔla satifikate a Radio and T.V Presentation a yi duori tereba sakuu ŋa ba naŋ boɔla Ghana Institute of Journalism a 2011 yuoni poɔ.

## O Naakoɔ̃ Nyɔvore
O e la begemaala naŋ are ko a Ada vooten lombori naŋ be a Accra teŋa poɔ, o e la neɛ naŋ zeŋ Kɔmɛtiiri naŋ kaara Gender aneŋ bibilee aneŋ paaloŋ zaane yelnyɔgre. O da e la gɔmmenɛnte kpambeɛ naŋ kaara Social and Allied Institutions a John Dramani Manama naaŋ poɔ a 2013 yuoni 

O da zagre la yɛlɛ mine ba naŋ da ŋmaa dogle o a 2014 yuoni poɔ, ka  o da ko la delegates libie ka ba zagre a distriki yidaandɔɔ kaŋa a paaloŋ yidaandɔɔ naŋ da iri ka o na kaara a distriki.

O da wɛle la a duoro ŋa muni a yi wagre ŋa ba naŋ da lantaa a region poɔ.

O da nyɛ la Chinese Ambassador naŋ are ko Gaana a yuoni na poɔ ka kaba nyɛ taa a lantaa a toŋ laaŋfeeloŋ toma a kyaare neŋ jubilee.

A 2016 yuoni poɔ o da are la a gɔmmenɛnte gbɛbogreŋ a da de kɔmputare a ko zukaraa a ko Ghana Civil Service aneŋ kogri turi ayi aneŋ kɔɔranuu (500) a ko sakuuri naŋ be o vooten lombori poɔ. Lambo kaŋa poɔ manne la kannoo tɔna a ko Gaana deme.

## O Naakoɔ̃ Toma
O da arɛɛŋ a da di a kataweɛ kogo a are ko Ada vooten lombori naŋ be a Accra teŋa poɔ.

O da di la a kogo ŋa 2016 vootenkpoŋ yuoni poɔ. Nuba mine bata naŋ da are ka ba boɔla Kanor Saakey naŋ e a wɔɔ paati bie, Asupah Manasseh naŋ e a kataweɛ paati bie aneŋ Daniel Katey Ossah naŋ e Kube paati bie (CPP) meŋ da arɛɛ a 2016 leɛ-vootu a ko a Ada vooten lombori ŋa.

O da di la a kogo aneŋ vootere 18,954 a yi a 23,570 zaa de lantaa, kɔɔ poɔ aŋ da e 80.42% a voote suŋne zaa poɔ.

A 2020 vooten yuoni poɔ o da lɛ di la kogo aneŋ vootere 27,591 kɔɔ poɔ aŋ da e 82.14% a vootere zaa poɔ.

## O Kɔmɛtiiri
O e la neɛ naŋ e a Deputy Chief Whip Kɔmɛtiiri aneŋ Gender and Children Kɔmɛtiiri.

## O Meŋa Nyɔvore
O e la kristabie, a taa la serɛ aneŋ biiri bayoɔbo.

o yelee yɛlɛ lambu ziiri yaga ka lɛ waneŋ lantaa aneŋ zilaafeɛ a zie o naŋ be. 

## Sommo Yizie
Constituency

**Constituency** : e la yuori nansaala naŋ de ka ko are ko teŋe kaŋa. O e la ogiroŋ kaŋa ko teŋe kaŋa zaa a yi o teŋyuo. Aŋa nansaala naŋ meŋ boɔle o lɛ  dagaaba mine meŋ maŋ baŋ boɔle o la Teŋe Paaloŋ boŋso o eɛ la yuori naŋ baŋ are ko o a yi a nansaaloŋ poɔ. Lɛ wuli ka paaloŋ zaa maŋ taa la o toore yel-erre te seŋ Naaloŋ, kuori, kultaa palemɛte kogo neɛ ka nansaala maŋ tɛŋe boɔle ka MP, amk.
Courage Quashigah

**Courage Quashigah** dɔgebo bebiri da la 9 Sentɔmbare 1947.  A 5th Gyɛnoɔre 2010 yuoni bebiri la ka o da kpi. O da e la a Ghana paaloŋ soja kaŋa kyɛ la e pɔleteesa meŋ. O da toŋ la toma yaga a DA e wederɛ ziiri yaga meŋ a Ghana sogya poɔ kyɛ LA e Minister meŋ a kaara koɔbo and laafeeloŋ  yeltarre John Kufuor naa poɔŋ ayi 2001  te tɔ 2009.
Cynthia Mamle Morrison

**Cynthia Mamle Morrison** (dɔgebo bebiri 17 Gyɛnoɔre 1964) e la Ghana pɔleteseɛŋ  aneŋ Wɔɔ paati Kukurudu (NPP) bie kaŋa. O na la a begemaala a are ko a Agona West paaloo. A yuoni 9 Ɔɔgore 2018 la ka a yidaandɔɔ Nana Akufo-Addo da iri o ka waa a minista ko Gender, Children and Social Protection. Kyɛ o gba daaŋ daŋ e la a minista ko Gender, Children ane Social Protection ŋa.

## O Nyɔvore Piiluu aneŋ Sakuu Gaabo
Ba daaŋ dɔge la Cynthia Morrison a bebiri ne a yuoni 17 Gyɛnoɔre 1964 a yi a Elmina naŋ be a Central Region poɔ. O nyɛ la o Teacher Training Certificate a yi a Maria Montessori Training Sakuu a yuoni 1992 aneŋ a Hepziba Montessori meŋ. O la nyɛ la satifikate  ne catering a yi a Flair Catering.

## Toma Yɛlɛ
O na daaŋ la a executive director aneŋ a Manager a ko o meŋa toma zieŋ. O na la a sakuu daana ko a Maryland Montessori naŋ be a Dansoman. Pampana o na paaŋ la a minista ko a Gender, Children and Social Protection a Ghana poɔ kyɛ.

## Sommo Mine
Cynthia Morrison tere la gbɛrɛɛ kogiri, zɔnne dankpale o 52nd dɔgebo bebiri tigri daare.

## Naakõɔ Yɛlɛ
Morrison e la a Wɔɔ paati neɛ kaŋa. O waa la a begemaala kaŋa ko a Agona West paaloŋ naŋ be a Central Region.

## 2016 Vootuu
O nyɛ la zunoɔ ne a na begemaale kogi na a 2016 Ghana Vootuu ne. Noba bayi mine meŋ da arɛɛ bɔ ana kogi na ka bana la  Charles Obeng-Inkoom a Kataweɛ paati (NDC) aneŋ Evans Idan Coffie a Convention People's Party gbɛbɔge ara meŋ zaa arɛɛ a 2016 leɛ iruu vootuu saŋa ko a Agona West paaloŋ a yuoni 2016. Cynthia da di la ana vootuu na ne 32,770 vootuu a yi a vootuu zaa lanne taa ŋa 56,878 ka lɛ wulo 58.03% vootuu a yi a vootuu zaa lanne taa.

## 2020 Vootuu
O la arɛɛ a 2020 Ghana vootuu kpoŋ saŋa a la bɔ a begemaale yɛlɛ a ko a Wɔɔ paati ka o paaŋ la di a bui soba. O nyɛ la 30,513 vootuu a yi a 59,193 vootuu zaa lanne taa kyɛ ka o dɔma Paul Ofori-Amoah a Kataweɛ paati neɛ eŋ da nyɛ 27,673 vootuu, aneŋ a neɛ ŋa naŋ ba taa paati  Ishmael Kofi Tekyi Turkson nyɛ 1,007 vootuu.

## Komitii
O na la a Chairperson ko a Government Assurance komitii aneŋ a Chairperson kyaare ne duoro ŋmɛ yaaro yɛlɛ kɔmɛtee.

## Meŋa Yɛlɛ
O kuli la sera ŋa Herbert Morrison a taa biiri bayɔpoi. O waa la kiritabie.

## Sommo Yizie
Collins Adomako-Mensah

Hon. **Collins Adomako-Mensah** e la Ghana pɔletesean ane Wɔɔ Paate Mɛmba. O areko la Afigya Kwabre Saazu sɛŋ Gbandige, o e la begemaale die mɛmba ko a begemaale die anii soba, a Ghana republic anaare eŋɛ. 

## Nyɔvore Piiluu ane Ganzanne
Ba dɔge o la 2 nyɔgevennebare 1983 yuoni poɔ. O yi la Boaman Maase naŋ be Sante Irigyiŋ poɔ. O gaa la sakuuri ŋa ba naŋ boɔla Presbyterian boy's Siinia Haae Sakuuri naŋ be Legon teŋa poɔ, be ka o da nyɛ o sɛkɔndere sakuuri kannoo. O da gaa la nimitɔɔre a te nyɛ gama mine ba naŋ boɔla Bachelor of Arts degree a yi banking ane finance aneŋ gama mine ba naŋ boɔla Executive master of business administration a 2007 ane a 2016 yuomo seŋ anaŋ tutaa lɛ.

## Tonnɔɛ ane Pɔletese Yɛlɛ
Adomako-Mensah ne libi-tontonziiri toŋɛɛ la aseŋ G C B, Fidelity baŋk, ona da la a deɛpete manengya ane lantaa-yɛlɛ manengya. O e la Wɔɔ Paate mɛmba.A 2020 NPP begemaale die bie wagere, Adomako-Mensah da bɔ la a Afigya Kwabare Saazu Sɛŋ kogi o ne a MP naŋ da be naaŋ, Nana Marfo Amaniampong, a di. A 2020 Ghana zaa nu neɛ, Adomako-Mensah di la a kogi ne 20,441 nuuri naŋ e 65.75% a kyaare o dɔmɔ Emmanuel Jackson Agumah naŋ e NDC bie, naŋ da nyɛ 10646 naŋ e 34.25% yi a nuuri zaa naŋ neɛ.

## O Sommo
Nyɔgevenne 2021 poɔ, Adomako-Mensah da de la Maasɛɛtere ane bomamine te ko gyennoo biiri a Afigya Kwabre Saazu Sɛŋ Gbandige a Sante Irigyiŋ poɔ.

### Kɔmatee
Adomako-Mensah e la mɛmba ko a libi-yɛlɛ kɔmatee ane meŋ mɛmba ko a laanfeeloŋ kɔmatee. 

## Meŋɛ Nyɔvore
Adomako-Mensah e la kiristabie. O e la Albert Kan-Dapaah yaaŋaa.

## Yelbawontaa
2020 poɔ, yɛlɛ da wuli ka o poɔ la a GHs264,094 zuubu eŋɛ. O da toɔle la libie mine naŋ e a Gan X Trading company Limited libie gaa ne o company ba naŋ boɔlɔ AND Financial Services, o naŋ da wa e a client service Ɔfesa ko a company. O e la a lɛ yi 2016 ane 2017 ka o ba yeli ko ba ane a gaa zie.

## Sommo Yizie
Dagaare Bebie

**Dagaaba bebie** ba  naŋ maŋ boɔla la ama**.**

1.Koseɛraa -Sunday

2.Mondee-Monday

3.Tuusedee-Tuesday

4.Wɛnɛsedee-Wednesday 

5.Toosedee-Thursday

6.Faraadee-Friday

7.Satadee-Saturday.

## Sommo yizie
DAGAABA BONSUURI

**Dagaaba Bonsuuri** waa la dagakparre iree. A dagakparre ama waala te Ghana saazu (North) noba yoŋ la da maŋ su a bonsuuri ama, kyɛ pampana a Ghana noba zaa de a la ka a waa  te saakomboma ka neɛzaa maŋ su a, Gaana saazu seŋ, namine mang su la a te dagakpare-bera ane anana daa naŋ do. A namine la maŋ suuro a kpare ama sanzaa.Dagakparoo e la kparoo kaŋa Gaana teŋa dondoli deme doba na nɔŋ yaga.Nuri la ka ba maŋ de wuo ne a pɛne,a sɛmataa.gbɛɛ yaga, ba maŋ eŋ la peɛmɛ a kparoo niŋe, ka a wullo yɛlɛ mine.Gonni simie la ka ba maŋ de sɛ ne a dagakparoo,a tentɔlɔ mine parɛɛ da maŋ waa la kyɔnkyɔlɔŋ lɛ, ana la ka ba boɔlɔ kurlama,dɔba la maŋ seɛrɛ a.

## Sommo yizie
DUORI SAAŊMA YELZURI

**Duori Yelzuri** e la duori bee yɛlɛ yelzuri mine ba maŋ wa kyɛ kyɛ ŋmaa ko te ka te kyɛlle a baŋ bone na a gare a teŋɛ bee paaloŋ poɔŋ. 

## Duori Saama Yelzuri
1. A zine naŋ e a kyuuri ata bebie anii daare e la pɔgeba bebiri, ka pɔgeba dire lɛnnɛ nuuri tendaa zaa.

2. TV3 terɛɛ duoro ka a te Ghana paaloŋ yidandɔɔ be la a Ghana begɛ maaloo die poɔ a yeli yɛlɛ kyaare ne a teŋɛ baabo yeltare.

3. Citi news deme yel ka a yidandɔɔ yel ka o maale la sobie gaŋ a yidandɔbɔ na zaa o naŋ tu ba puori.

4. No ba yele ka gyamaa ŋmaa lagɛɛ dɔɔ kaŋ Kumasi lambori kaŋ poɔ a ŋmɛ o lɛɛŋ te ŋmɛ o ko.

5. Gɔbenente kpambiri na naŋ kaara a te emmaaroŋ yɛlɛ yele korɛɛ Ghana deme ka ba gbi la dumo sɔrɔ sudi. O yeli ka a sojɛre ŋmɛɛ gbɛre ne ba naŋ gaa te ŋmɛ Ashaiman deme laŋtaa, kyɛ ba teɛroŋ da la ka ba te bɔ noba na naŋ ko a ba tɔ.

7. Ashaiman deme meŋ yeli ka ba kyɛllɛ la a Ghana yidandɔɔ ka o meŋ yeli yelkaŋ kyaare a sojɛr yɛlɛ ba naŋ e.

8.Te wono la ka noba yaga yele ka Ghana kyuu la a ŋa, azuiŋ noba gyamaa leɛ ba niŋe tɔgle Ghana bonmaale, te woŋ ka ba di la Dagabonsuri Tigri Nadowli-Kaleo paaloŋ lambori kaŋ ba naŋ boɔlɔ Loho poɔŋ.

9. Ghana yidandɔɔ koraa pɔg mma Lordina Manama puoree Ghana pɔgbɔ zaa yaane ne ba naŋ are a dɔbɔ puoriŋ a yie ne a teŋɛ maaloo poɔŋ.

10. Ghana yiele-ŋmɛ karaa kaŋ ba naŋ boɔlɔ Stonebwoy yeli ka o poɔ ba pɛl fēē zaa ne bonna naŋ gɛrɛ Ashiaman deme ne a sojɛre kpakyagaŋ.

Te na wa la a puoriŋ a wa ko yɛ amine. Yɛ bareka ne yɛ kyɛllo toba yɛ ko te.
Da- dãã Dogebo Gbɛdegre.

Dãã la Boŋ? dãã Dagaaba nyɔvore poɔ? Dãã e la bon- nyuura  Dagaaba naŋ de maala ne yeli yaga ba nyɔvore poɔ. A yɛlɛ mine dãã naŋ maala la ama. Kuori yelɛ ,koɔbo, yɛlɛ, baaloŋ boɔlɔ, pɔge beɛle, pɔge kyɛrebo, teŋa yelimaale, kyɛ- ŋmɛ tiibo yuoni yuoni maaloo ane naŋkpãã tigiri. Dãã meŋ maana la koɔnyuuri kyɛ ire baloo. 

## Dãã Dogebo Gbɛtuuri.
# Fo maŋ de la  kyi, kyɛrɛ bɛɛ gɔŋ a lɔre bebie saŋ te ta zimaane bee zimaane te nyaazie.
# Fo na kyoɔre la a kyi a vɛŋ ka koɔ zori. 
# Fo na de la a kyi duo taalɛɛŋ ka a te buli: kyɛ ta eŋ vaare  ka lɛ naa ne a dãã na e la tuo. 
# Lage a kyi a nɔŋ kyɛ de ɔre beri ayi bee ata. 
# Aŋaa a pãã leɛ la kpɛɛ de deɛli ka a ko.
# Nyaare a kpɛɛ a  bu a sãã voɔlɔŋ dɔɔ eŋ.
# Bare ka a le ka fo dɛle a dãã zẽɛ kyɛ kɔre a biri doge ka a be.
# Kɔre a biri toloŋ eŋ a dããzẽɛ poɔ kyɛ pigire kaara te ta lɛ saŋ a naŋ mii. 
# Dɛle a dããzu dogili kyɛ ŋmɛ voɔlɔŋ eŋ a biri naŋ kyɛre poɔ .
# Maala a vuu ennɛ a dããzu te ta lɛ saŋ a naŋ be. Ka fooŋ de a dãã kɔre ŋmane toŋ a dãã naŋ kpaara poɔ a leɛ o puori kaa ka o ko a bẽɛ la nyɔge kɔre. 
# Dɛli a  anaŋ meŋ  fo naŋ dɔɔ ne a voɔlɔŋ doge ka a be ka fo kɔre. Ta puli taa sɛre, eŋ a ziyuo. 
# Ɔŋ a dããzu mine eŋ laa yɛlɔŋ poɔ ka a mãã te e bolɔbolɔ ka fo su dããbelɛ kyɛ pigire kaara  te ta saŋ na a naŋ boɔrɔ faroo ka fo de te kyiri eŋ a dããzu poɔ. 
# Pigire kaara ka a wa fara ka fo de a dãã buyi fo beere a puli ne a dããzu a pãã dɛre  eŋ dogebilii poɔ. Fo duge la a dãã  baare  ɔŋ nyuuro.
Dabili ɔɔraa

**Dabili ɔɔraa** e la daa neɛ naŋ maŋ ŋmaa ka o e bile seŋ lɛ o naŋ na toɔ ɔɔ. Nobɔ ma baŋ de o la a tõɔ du bee pɛge ne ba nyemɛ ka a yi bee pɛle velaa. Dabili ɔɔraa maŋ baŋ vɛŋ la ka nɔnyuu ane noɔre baaloŋ zaa yi te noɔreŋ kyɛ veɛle meŋ ne yɛlɛ yelibu te nensaal tɔ zie. 

A Dabilii ama meŋ maŋ waa la te nansaal tēē te Daga nobɔ na maŋ de pɛgre ne ba nyemɛ. A yi a ŋaa puoriŋ meŋ, te maŋ baŋ de la vūūlo/saala ne kodu pɛgere a baŋ pɛge ne te nyemɛ ka a veɛle kyɛ meŋ taa noba lasɔgebo.

Gbɛɛ yaga nimtirii dāā la ka te maŋ ŋmaa a pɛge ne te nyemɛ ne te nɔ-poɔ zaa. Ka neɛ wa ɔɔrɔ a dāā ŋa, o maŋ poorɔ la a pumpurimo a bara bonso, fo koŋ baŋ vɔle a.
Dadease Agric Senior High (DASHS)

**Dadease Agricultural Senior High School (GREAT DASHS)** waa la pɔgeyaare ne bidɔba zaa sakuuri naŋ be a yiri ŋa ka ba boɔla Dadease. A Dadease meŋ be la Effiduase aneŋ Kumawu soŋsoglisogoŋ naŋ be a Sekyere-Kumawu District a Ashanti Region. Ba nimizeɛ zannoo la kuubu zannoo ka a Bɔrefɔ deme boɔla . 

## Kannoo Zuri

* BUSINESS
* AGRICULTURE
* HOME ECONOMICS
* VISUAL ARTS
* GENERAL ARTS
* GENERAL SCIENCE

## Sakuu Bipaaba Diibu
Dadease Agricultural Senior High School maŋ de la ba bipaaba a Sentɔmbare kyuu poɔ yuoni zaa. Ka fooŋ boɔla ka fo gaa a sakuu ŋa, see ka fo sɛge BECE gyennoo a paase. A kɔmpuuta meŋ la maŋ eŋ  a biiri a sakuu ŋa.
Daffiama-Bussie-Issa Desekyere

**Daffiama-Bussie-Issa Desekyere** e la a desekyere pie ne yeni na kaŋa naŋ be a ɔpa wɛse irigyiŋ poɔ, Ghana. O da daŋ paale la a Nadowli desekyere kpoŋ na poɔ 1988 eŋɛ; te ta saŋa na a desekyere sapare sɛŋ naŋ da wa wɛle na kuri Daffiama-Bussie-Issa Desekyere 28 gyoone 2012 eŋɛ; kyɛ ka ba leɛ pore o kyɛlee na ka Nadowli-Kaleo Desekyeree. A desekyere asɛmbole bezie be la a ɔpa wɛse irigyiŋ luo sɛŋ ane meŋ Issa la e a o teŋkpoŋ. 

## Sommo Yizie
Daffiama Bussie Issa Destereke

**Daffiama Bussie Issa Destereke** e la Wa paaloŋ Desterekere na kaŋa a Ghana poɔ, ba ŋmaa o la yi a destereke na ba naŋ da boɔlɔ Nadowli destereke poɔ ka o are o yoŋ. A o teŋkpoŋ la Issa. Tembɛrɛ mine naŋ be a Issa destereke poɔ la Daffiama, Bussie, Fian ane Owlo.
Daffimah Bussei Issa District consituency

**Daffiama-Bussie-Issa District** e la a districts pie ane yine  nan be Upper West Region, a Ghana paaloŋ poɔ. O daa paahi yɛ a **Nadowli District**  a youni 1988; poɔ a waa na saŋa ne a district na wa maale **Daffiama-Bussie-Issa District** a bebiri 28 June 2012 youni ne poɔ; ka a kyerɛɛ ne mine e **Nadowli-Kaleo District**. A district assembly be la  western kyerɛɛ nan be  Upper West Region ka Issa e  a tain kpoŋ.

## '''Sommo Yizie'''
Daga- Yoe

Dagaaba maŋ porɔ la yoe ka kyaara boŋ kaŋ naŋ erɛ, bee zie kaŋ, bee eŋan waaloŋ, bee laŋ dɔgebo bebiri,a paa de teɛroŋ wuloo. 

Boŋ kaŋ naŋ erɛ. 

## 1 Daa daare Bie
Dɔɔ : Bayɔɔ 

Pɔge : Ayɔɔ

Dɔɔ / pɔge : Dafaa

## 2. Kuori daare Bie.
Dɔɔ : Bayuo/ Dabuo / Yipɔgetuo

Pɔge  : Ayuo / Yipɔgetuo.

## 3. Daa dogebu daare.
Dɔɔ:  Dɔɔdaa.

Pɔge : Pɔgedaa. 

## 4. Saa daare.
Dɔɔ : Dasaa / Dɔɔsaa. 

Pɔge : Pɔgesaa. 

## 5 Baa Poɔ.
Dɔɔ : Kolaa. 

Pɔge : Kolepɔge. 

## 6. Taŋa  Seɛ / Zu.
Dɔɔ : Taŋ. 

Pɔge : Taŋpɔge. 

## 7. Yo-weɛ Poɔ.
Dɔɔ:   Weɛ / Weɛnaa .

Pɔge : Pɔɔweɛ/ Bagbɛre.

## 8. Leɛwaa.
Dɔɔ : Deri / Dakora / Kpokpori.

Pɔge : Dɛrepɔge / Yaa / Kpokpori.

## 9. Eŋane  Waaloŋ.
Sɔgelaa : Dɔɔsɔgelaa. 

Sɔgelaa : Pɔgesɔlaa. 

Zeɛ : Dɔɔzeɛ/ Gbaŋ. 

Zeɛ : pɔgezeɛ.

Pelaa : Dɔɔfole / Dapelaa. 

Pelaa : Pɔgefole / Pɔgelaa. 

## 10. Laŋdɔgebo.
Yeere bayi. 

Dɔɔ : Daŋyi / Naa / zeɛma.

Pɔge : Daŋyi/ Pɔgenaa / Zeɛmɛ. 

Yeere bata.

Daŋyi / Zeɛmɛ / Naa .

## 11. Sigeraa :
Dɔɔ : Kolaa / Taŋ / Tanŋfole / Nyoɔre 

Pɔge : Kolepɔge / Tampɔge / Nyɔpoge .

## 12. Teɛroŋ Yoe :
Teɛroŋ yoe mine maŋ kyaare  la Ŋmene, bee Kuu bee Soɔba/ Dondɔma .

Yoe naŋ kyaare ne Ŋmene mine la ama:-

Aŋbaŋ - ŋmene.

Dekoŋmene.

Ŋmenelanaa.

Ŋmeneŋkoma. 

Ŋmenembaŋ.

## Yoe Naŋ Kyaare Ne  Kuu  Mine la Ama :-
Kuuyel. 

Kuulafaa. 

Kuulanaa. 

Kuu- erɛma. 

.Natomboŋ.

## Yoe Naŋ Kyaare Ne Dɔndɔma/ Soɔba Mine La Ama.
Dɔmateɛrɛ. 

Erɛbedieŋ. 

Maalaafaa.

Maasodɔŋ.

Dɔŋweɛ.

## Poteɛre Yoe Na ba Byaare Ne A Ama Kaŋa Zaa.
Poɔbawɛre

Ambambio

Maasonoɔ. 

Yeŋsoba. 

Noɔnetuo. 

Sonnoma. 

A yoe e la yaga a zaa kom baŋ kpɛ a kyɛ.
Da-ŋmaa

**Da-ŋmaa** e la teɛ naŋ maŋ wa kpi, a kó la ka Dagaaba boɔla ka da-ŋmaa. O parɛɛ zaa la ka o e la daa naŋ kpi-kó a are teŋɛ bee gaŋ teŋɛ. A da-ŋmaa e la boyeni kyɛ ka a **da-ŋmaara** e boyaga na laŋ taa.
## Da-ŋmaara Tɔnɔ/Tɔna
Da-ŋmaa bee Da-ŋmaara taa la tɔnɔ yaga ko dagapɔgeba zaa. Ana la ka ba maŋ de mare ne vūū a maale bondirii ko ba biiri ne ba serebɛ ka ba di.

A meŋ ma baŋ põɔɛ la a vɛŋ a tɛŋɛ bee teesoŋa nyɛ poɔroo a vɛŋ soŋ boŋ bolo baa soŋ bee velaa.

## Sommo Yizie
Daa

Zie na noba naŋ maŋ gaa te lantaa ka mine koɔrɔ ka mine meŋ daara ba bomboɔre . Aseŋ,Babile daa, Nandon daa,Wa daa ba na maŋ koɔrɔ bonsuuri ,bondirii ane a mine.
Daga- kãã Tɔnɔ

Kãã Dagaaba naŋ maŋ tɔ bamine a tɔnɔ ne ba toma yuori la Daga-kãã. Kyooma la ka ba maŋ de tɔ ne. Taaŋaa wɔmɔ la ka ba maŋ de maale ka a leɛ kyooma ka ba tɔ ne Daga-kãã. Daga- kãã  tɔnɔ mine la ama. 

Ba maŋ de maale ne la diibu. 

Ba maŋ de eŋ la diibu mine  poɔ di.(bɛŋɛ poɔ ɔɔ )

Ba maŋ so la koɔ zɛ bee sɔ.

Ba maŋ de sɔ la bilɛɛ nyuo feli ka o mãã. 

Ba maŋ de la maale ne la bee a bu ne tee. 

Ba maŋ de tage ne la kɔɔre naŋ kɔɔ eŋ. 

Ba maŋ de faare ne la neɛ zie naŋ dɔɔ.

Ba maŋ de woli ne la  sɛne nɔmmo. 

Ba maŋ de tɔne la sɔwalɔ ko yaŋaa. 

Ba maŋ de nɔnne la woɔ.

Ba maŋ de soŋ ne la vūū  ka a dire.
Daga- teere Naŋ Saŋna Baaloŋ.

Naasaalaa naŋ da ba wa ne ba tee, Dagaaba da baŋ la teere ane moɔ mine nyaga bee a wɔma  bee a pɛgɛ bee a vaare ba na maŋ  tu bee a pɛli bee a  kare bee a vɔ  de saŋna ne baaloŋ.  A teere ne a moɔ mine la ama.

Aŋgoãã............ nyaga. 

Dabituo. .......... wɔma / nyaga. 

Dɔŋdɔŋaa. ........nyaga / pɛgɛ.

Goŋgo................ nyaga / vaare. 

Kandazugeri .....daare. 

Kelekeli. ( moɔ ) o zaa gboli.

Kogi................. .pɛgere.

Kɔntɔnlee tɔba. ( moɔ ) o zaa gboli. 

Kɔɔtere. ............ nyaga / vaare. 

Mɔnyuu...( moɔ )  o zaa gboli

Pɛlaa. ................. nyaga.
Daga Kale Dogebu

Daga pɔgeba taa la ba zeɛre boŋkaŋa ba naŋ maŋ doge a eŋ ba zeɛre boma ka ba naŋ wa dogrɔ zeɛre ka o na la kale. Ziiri mine Ba maŋ boɔle a la kpale. A kale bee kpale ŋa taa la dogebu kaŋa ba naŋ maŋ doge eŋ zeɛre poɔ ka a taa bēē bee a taa noɔ a zeɛre poɔ. Dɔzu la ka ba maŋ de doge ne a kale ŋa. Ba maŋ de la bondogelaa a eŋ a dɔzu kyɛ eŋ kõɔ a dogele kyɛ eŋ a vūū yaga ka a na tõɔ be. Ka a naŋ wa be baare,ba maŋ kɔre bee yaa a la a neɛ bee tɔ ne beeree a ka fo kyɛ ka ba de sigi baa bee kolaa poɔ te pɛge ne ɔiŋ. Ka ba naŋ wa pɛge a baare, ba maŋ iri la a bonfoglo bare kyɛ leɛ doge ka a be. Ba pãã maŋ kyɔɔra pɔge la a de biŋ kyɛ doge a zɔŋ ka a gaŋ ta beri ata  a pãã ɔre. A beri anaare daare ka ba maŋ de yi yeŋe a gbuli a ne kõɔ fēē kyɛ de biŋ ŋmenaa ka a poɔ ka a ko.

## Kale/ kpale Tona

# Te maŋ nyɛ la libie a yi a kale koɔroo.
# A maŋ baŋ veŋ la ka zeɛre gɛrɛ zele bee taa bēē.
# Te maŋ de a la a sanne ne zēēzuo baaloŋ
# A maŋ leɛ la nembaala nɛmɛ bee nɛne.
Dagakparoo

**Dagakparoo** bee **saa woi** e la sããkoŋ bonsuuraa Dagaaba laŋkpeɛbo poɔ, ba taa la bonsuuri mine kaŋa ka ba boɔla a dagakparoŋ. A kparre ama e la pɔlloo boma ane dɔɔloŋ boma, ka dagadɔɔ su a pɔllebo bone yi ne neɛ zaa na baŋ ka dɔɔ sereŋ la. Dasaŋa bee teŋkoro saŋa te woŋ ka a kparoŋ ŋa neɛ zaa naane na baŋ nyɛ o a da su. Kyɛ ba meŋ da ba suuro a kyekyeŋ, kuori, tigri bee tantaa kaŋa poɔ ka ba naŋ su a kpɛ neŋ. Neɛ da maŋ da la a kparoŋ ŋa te biŋ kyɛlle ne o kūū, fo ma nyɛ la neɛ na bebe a ba taa boma na sɔ kyɛ o taa la mine biŋ o die poɔŋ kyɛlle ne o kūū ka ka o baŋ wa kpi ka ba di sɔ o. Kyɛ pampana dagakparoŋ porɛ la zie zaa ka noba daara suuro aŋa bonsuuri meŋɛ. Aŋaa wuli ka ka dagakparoŋ taa la parɛɛ ko dagaaba zaa ba lankpeɛbu poɔŋ.  
## Dagakparoŋ Parɛɛ
Dagakparoŋ taa la parɛɛ yaga kyɛ n baŋ yeli la a anaŋ n naŋ baŋ. Amine la 

**Dagagyeewaa**: A kparoŋ ŋa ba e kpa deɛnaa bonso deɛ zaa ba bonɔ sɔɔro o ka kūū naane.Teŋkore saŋa ka neɛ sɔ gyewaa a le wuli ka o soba e la naa bee netegroŋ kaŋa la o bee kūū la o soba na.Ka ba na meŋ zegle bee biŋ Naa a gyewaa ne kolane la ka o maŋ sɔ sere.

**Dagakpale**: A kparoŋ ŋa meŋ e la kpa yuori kaŋa te dagapaaloŋ poɔ, kyɛ neɛ zaa maŋ baŋ sɔ o la gas zie zaa aŋa tigri, kuori ane a taa ba na mine. Ka fooŋ nyɛ neɛ wa sɔɔro o dagakpale a le wuli ka o soba la yeli tegroŋ kaŋa na te e bee taa la kuori ane a taa ba na mine.

**Dagakpakpoŋ**: A kparoŋ ŋa meŋ e kparoŋ na te dagadɔɔba na maŋ nɔŋ ka ba sɔɔro kpɛra neŋ noba poɔ. O e la kpa yuori kaŋa a be a te Dagapaaloŋ. Ana la ka ba sɔ wullo ba Naaloŋ aŋ see le koba, kyɛ meŋ na de a bɔ neŋ ba pɔgeba.

**Pɔloo Kparoŋ**: A kparoŋ ŋa e bipoɔlo bone, ba ma maale o la maaloŋ kaŋa ka o saaŋ welwel lɛ. Ana la te bipoɔlo meŋ neŋ ka te sɔɔro yaga erɛ neŋ te meŋ yɛlɛ.
## Dagakparoŋ Tona A Ko Dagaaba
Dagakparoŋ taa la tonɔ yaga bee tonɔ la toŋ yaga te dagapaaloŋ poɔ. 

1) Ana la te maŋ de sɔ Naa ka ba naŋ wa bina o. Nakpoŋ mine la ma sɔ a kpare ama yaga. 

2) Ana la te meŋ ma de sɔ te kūū a wuli te nombo na seŋ lɛ. Ama vɛŋ la ka te toŋ moore a kūū a kuori poɔŋ ka o tõɔ gas soŋ a dapare poɔ.

3) Ama eŋ la noba yuori: ka neɛ sɔ o gyewaa yi neŋ yegɛ a lɛ wuli ka o soba taa la nu. Noba ma ennoŋ bee koro o gyeremɛ.
## Dagakparoŋ Faaloŋ Ko Dagaaba
Dagakparoŋ taa la tona yaga kyɛ meŋ taa faaloŋ meŋ ko a noba.

1) A maŋ baŋ eŋ la noba sama bonso dagadɔɔ zaa aŋa ire kyɛ o teɛroŋ ma be la a kparoŋ ŋa poɔ. A le ma baŋ vɛŋ la ka neɛ koɔre o boma zaa ana te da a kpa balaa ŋa wa biŋ gu neŋ o meŋɛ.

2) A maŋ baŋ yi la kūū ko neɛ kaŋa. Nyuuri ma kpeɛre la noba ka ba naŋ nyɛ ba tasoba sɔ a sɔɔro ama taa. A ma boɔro lɛ ba naŋ na e kyɛ iri for bare ka fo gaa.
## Sommo Yizie
Daga Yuori Meɛbo

**Daga yuori meɛbo**  e la te sããkompare tonnoɔre kaŋa te makoma ne te ma mine na da nyɔge ka waa ba yipɔge toma kaŋa. A yuori meɛbo DA ba e mɔlɔ kyɛ a na pãã e ba tonnoɔre kaŋa zuiŋ la ka ba koŋ baŋ bare o.Ka ba naŋ was boɔrɔ ka ba mɛ yuori, ba daŋ te tu bee tugi la yagraa bogi poɔ amine kaŋ a yagraa maŋ puli la taa kyɛ ka a mine meŋ e yagre pelaa.Ka ba naŋ wa tugi baare, ba naŋ kuli te deɛle la ka a ko, ka ba iri a pãã bugi a.ka ba naŋ was bugi baare, ba naŋ de la nyaaraa a nyaare neŋ ka kubo na yi. Ayi a lɛ puoriŋ, ba pãã naŋ nage la a yagraa mine ne kõɔ ka a ta e maramara kyɛ biŋ a mine ka zie nyaa.Ka zie nyaa,ba naŋ de la a tenne mine yaare a tɛge kyɛ de a anaŋ ba naŋ nage biŋ a wa poɔ a neɛ neɛ ne ba gbɛɛ ka a bi. Ba maŋ de la sare biŋ kyɛ piili a meɛbo a sare zu ka o te leɛ yuokpoŋ.Ba pãã maŋ maale la o noɔre ka o seŋ ne ŋmanelee tommo. Ba maŋ biŋ la ka o vare ka ba pãã sɔ kããpelaa o zaa a kyɛ pãã de sarelee(kuuri saaloŋ) kaŋa a wi ne a eŋ maremine ka o veɛlɛ.Ba maŋ la de biŋ la ka zie nyaa ka ba nyɔɔre bee a se o ne vūū. Ka bar was baare, ba maŋ te bɔ la teɛ kaŋa boore nyaga a doge a miremire o Ka o soɔ a pãã a na e yuori ka ba de ɔɔna ne kõɔ bee a de kpɛ daa poɔ a koɔre a kyɛ libie.

## Yuori Meɛbo Tɔna
Daga yoe porebo

Dagaaba ba pora ba yoe weɛlɛ, a maŋ kyaare la yɛlɛ mine te seŋ; yelkpeɛraa, suuri, yeere, yokpeɛglaa, leɛwaare, sigraa, yuoni, dogezie yoe ane amine. A yuori mine aseŋ sigraa, ba maŋ boge la bɔga/baga kyɛ eŋ o sobo a yuori. Bileɛ zaa maŋ kore ta la ŋa dãã gbuli kyɛ ka ba eŋ o bee ko o yuori. Yidaandɔɔ la maŋ ko a bileɛ a yuori. Ka ba naŋ wa yɛŋ ko bie yuori, boma mine ama la ka ba maŋ de;  tɛmpɛloŋ ne ŋmane, guori, koɔ ane dãã.

A tɛmpɛloŋ ne ŋmane la ka a yidaana maŋ de, a kaale ne kaaloo a digi sefaare zaa bare kyɛ ka yɛlɛ zaa na toɔ tu soŋ.

Guori meŋ maŋ wuli ka, a bileɛ baŋ ka noɔ yoŋ naane maŋ be a  tegɛzu, ka tuo/ dɔgɛɛ meŋ bebe la.

Koɔ maŋ wuli ka  a bie taa emmaaroŋ a tegɛzu ne benee zaa o naŋ na be.

Dãã maŋ wuli ka a bie maŋ yele yelmenne.

Yokpɛglaa/Yomaraa: e la zoma/ yeli fo naŋ nɔŋ eebo, o daana gyogo la ka ba maŋ kaa kyɛ de a yuori zamare o sobo aseŋ; dɔɔlane, pɔgenyuo, pɔgepelaa, dɔɔzu/pɔɔzɔ, dɔɔŋmaa/pɔgeŋmaa a ne a taa ba.

Suuri/Yelkpeɛraa yoe: neɛ naŋ e ka fo Suuri iri yelkaŋa zuiŋ,fo na baŋ pore/ko la a bie yuori amɛ taa; Vɛŋkoŋmene, Suuriboma, Nandesɔ, Asegɛɛ, Vɔlsuuri and a taaba.
Dagaaba

** Dagaaba **: Dagaaba laŋkpeɛbo ane a kɔkɔre zannoo boɔloo. Dagaaba taa la le ba naŋ maŋ boɔle ba neɛ bēē ba  tɔsoba ka neɛ tõɔ wɛl ba taa. Dagaaba kɔkɔre la ka ba boɔlɔ ka Dagaare. Ka a wuli ka noba naŋ na yele a kɔkɔre e la Dagaaba. Dagaaba are ko la nenyaga a ba laŋkpeɛbo ane a kɔkɔre zannoo poɔŋ. Noba mine maŋ boɔlɔ la ka a nenyeni e Dagao, ka ba mine meŋ yeli ka Dagara. Ama pãã yi la a zie na o soba naŋ yi, lɛnso ka a boɔloo ba yi taa kyɛ kɔkɔre yeni la o zaa.

## Dagaare
Dagaare e la a kɔkɔre Dagaaba naŋ maŋ yele bee wolloo na ba naŋ maŋ wollo ba yele yelibu saŋa.

## Dagaaba
Dagaaba e la a noba naŋ yele a kɔkɔre Dagaare. A kɔkɔ yelbe la ka Dagaaba boɔlɔ ka "Dagaaba" kyɛ a kɔkɔre meŋɛ la "Dagaare".

## Dagao/Dagara
Ziiri mine aŋa Nandom paaloŋ poɔŋ, ba maŋ yeli ka Dagara e la bēē are ko la a kɔkɔre ane a noba zaa a yelbu saŋa. Kyɛ peɛroo yaga wuli ka Neɛ naŋ yelle a kɔkɔre Dagaare e Dagao. Dagao e la nenyeni yoŋ kyɛ ka a Dagaaba are ko nenyaga a kɔkɔre poɔŋ. Kyɛ a kyɛlɛɛ na zaa aŋa Gyerapaa(baa) paaloŋ poɔ Dagao la ka ba boɔlɔ a nenyeni naŋ yele a kɔkɔre.

## Dagara
Gbɛɛ yaga ka neɛ gaa Burkina Faso paaloŋ poɔ fo na baŋ nyɛ ka a ba yelyelli poɔ ba ba baŋ Dagao. Ba ŋmɛ a la meele taa aŋa Dagara ka o are ko a kɔkɔre kyɛ na are ko a noba naŋ yele a kɔkɔre meŋ. Ba ba maŋ boɔra ka ba sage ka Dagao ne Dagara e la yelyeni a kɔkɔre poɔŋ.

Kyɛ meŋ gba na are ko nenyaga ane a nenyeni a kɔkɔre poɔŋ.

## Sommo Yizie
Dagaaba Balbal Yoe mine

# Kuesie
# Bɛkoɔnɛ
# Mɛtoɔlɛɛ
# Dafeɛrɛɛ
# Zagɛɛ
# Nayiree
# Dakpaalɛɛ 
# Puriyiile
# Kpeɛlɛ AMk.
Daga- tewɔma Dagaaba Naŋ Dire.

Dagaaba teere mine wɔma ba nam maŋ di la  ama. 

Aŋsigenee ......... aŋsigeni.

Aŋgoŋaa............ . aŋgoŋaa

Baataŋaa. ...........  baataama.

Taŋaa. ......... .......  taama.

Doɔ. .............. ....... doɔre. 

Hããnaa. .............. ..hããne.

Kaŋkaŋaa. .............. kaŋkanne. 

Kaŋdazugeri........ ...kandazugo.

Kyeraa........... ......... kyere.

Leɛnee. ................. leɛmɛ.

Pɛpɛnaa................. pɛpɛne. 

Zimberema............. zimberemɛ

Ɔraa........................ ɔre.
Daga Dãã

Kɔkɔre zaa maŋ taa la ba bondirii lɛ ne o zu la Dagaaba meŋ. *[[Dagaaba]]* taa la bondi-parɛɛ ka dãã meŋ poɔ a poɔ.

Dãã e la Dagaaba bondi_ kpoŋ kaŋa ba naŋ ba deɛna neŋ. Daga_ dãã e la ba bondi_kõɔ kaŋa ba na maŋ nyuuro.

Boŋ ka ba maŋ de doŋe neŋ dãã?

Kyi la ka ba maŋ lɔre kõɔ ka a e beri ata ka ba pãã kyoɔre. Ka banaŋ wa kyoɔre wa baare,  ba maŋ bare a la ka a kõɔ zore kyɛ ka ba pãã te duo a. Ka banaŋ wa duo baare, ba maŋ kyɔrɔ  a la kõɔ bebiri zaa beeku ane zemaanee kyɛ guuro daa gbuli ka a te buli. 

A daa gbuli daare,  a maŋ buli la velaa ka ba pãã lage(wuo) a eŋ boɔraa poɔ a le biŋ ka a ɔre. A ɔroo ŋa maŋ baŋ de la bebiyenaa bee ayi kyɛ ka ba pãã te deɛle ka a ko seŋ lɛ a gieruu(nyaaroo) naŋ na e mɔlɔ.  ba nyaare de doge a daa ŋa. Bebie ayi kpakyagaŋ ka amaŋ seŋ nyuubu. Ba maŋ nyaare la kpɛɛ, a sãa voɔloŋ koɔ de sãã a kpɛnyaare. Zie na was nyaanɛɛ bebie ka a mii ka ba leɛ dɔgle ka a kpa yaga. Ŋaa ka ba na eŋ ba boɔbo ka zaa was law taa. Ka ba ɔŋ mine eŋ belɛ ka a koŋ a data seŋɛɛ nyuubu.
Dagaaba Bie Borebo

Saŋa Saŋa na dagaaba da taa la kyakya kaŋa ba naŋ maŋ erɛ ka ba naŋ wa toŋ ba toma baare kyɛ yi zeŋ teɛ puliŋ a na de saseɛ. Gbɛɛ yaga dɔbɔ la maŋ borɔ bie.Ba maŋ tu la bogri bilii bilii lezare ne pie kyɛ pãã de kubo ne sales pie ne ayi a enne ne a bie ama. Neɛ kaŋa ma de la weɛ a eŋ serɛ ka kaŋa meŋ eŋ. lɛ ka ba na eŋ lɛɛŋ ka a te baare ka ba pãã piili a teɛbo. Ba na teɛ la kyɛ kaara neɛ na naŋ na ɔɔ bee a kpi ka ba leɛ piili. A kyakya ŋa maŋ wa ne la nimi peɛle kyɛ la e kyaroŋ meŋ. A bie ama borebo meŋ maŋ yuoro la baapaaba hakela bee yeŋ
Dagaaba Biyoe

Dagaaba yie zaa la yoe ka ba  pɔɔyaare  maŋ de a wulo a yiri na a pɔyaare  naŋ maŋ yi, zuo a zaa ka ba naŋ wa koli serebɛ. A yoe ama maŋ baare ne la 'ma' Aŋa manoo Nadolima, Biirema, Dakpaama . Ka neɛŋ gaa Daga-teŋa kaŋ zaa  ka te boɔle a ba pɔge kaŋa zaa bie yuori, o na baŋ la yi buo na a pɔge naŋ kyɛ kuli  a be. A lɛ maŋ e la ka yoe ba saamine naŋ dɔgereba eŋ  sɔgeli.

Dagaaba pɔɔyaare biyoe mine la ama.

Donaalɛɛ pɔɔyaare. 

Nadolima. 

Donaama .

Kankyerima. 

Gbeɛdomɛɛ poɔyaare. 

Naayirima.

Maloɔrɛɛ pɔɔyaare

Koɔvuuma.

Biirima.

Yɛraama. 

Ganɛɛ pɔɔyaare. 

Nyuoma. 

Dakpaalɛɛ pɔɔyaare. 

Dakpaama..

Selaama. 

Sabima. 

Danteɛlɛɛ pɔɔyaare. 

Tiiloŋma 

Zoɔma .

Danteɛma.

Banyinɛɛ pɔɔyaare. 

Mompenema .

Zɔgema.

Kansɛgebɛɛ pɔɔyaare. 

Saarema. 

Beŋma. 

Kanweema. 

Kowɛrɛɛ pɔɔyaare. 

Kowɛma.

Zagɛɛ pɔɔyaare. 

Naabaarema. 

Dagolima.

Lɔɔnyuuma. 

Komporema.
Dagaaba Bommane

Dagaaba bommane zaa e la donne. Amine la ama.

Nyiraa:----- Kpeɛo/ Laŋtaa. 

Tampɛloŋ :------ Maaroŋ.

Tammo ne logi :----- Dɔɔloŋ.

Gamiri:----- Pɔɔloŋ 

Naao :---- Naaloŋ/Bondaanoŋ

Nɔdaa.:------ Baaloŋ/ zɔmennoŋ.

Nɔdaa :----- Wagre.

Nɔdaa-- pelaa:---- Saanaa leɛ maalo

Kɔkɔlaa:----  Bieri/ tuo

Baa:----- Nensaala seɛ.

Boŋ:------- Potuoloŋ.

Woɔ/ ganaa.:------ Kuori. 

ŋmaaŋa:----- Dabeɛ

Gyaŋgboŋ:------ Nanyigeloŋ.

Yo-- paalaa:------ Dakommo/ Bitoroo

Badɛre.:----- Baŋ- kyɛ - erɛ.

Kolokolo.;---- Damboluŋ.

Naŋmane.:------ Naa- zɔmennoŋ.
Dagaaba Doma

**Dagaaba Doma**

Doma e la Dagaaba lammogroŋ kanyɛfɛroŋ poɔ,teŋzu bonvore kaŋa naŋ daŋ faa bal kaŋa saakommine nyɔvɔɛ bee a maale ba,ka ba paa nyɔge a bonvore na tage bege ka o waa ŋa ba seɛ bee ba kaŋa . Kyiiruŋ la ka neɛ ko bee ɔɔ o doma. Doma zaa waa la kyiiruŋ kyɛ kyiiruŋ zaa ba wa Doma.

### Dagaaba Balbal Mine ane ba Doma
Danteɛleɛ- paanaa

Manlɔɔrɛɛ- kɔntɔma

Gbeɛdomɛɛ- zib

Donaaleɛ- zib/bɔmbɔroŋ

Kowarɛɛ- zib

Kusielee- zib

Paawelɛɛ- zib

Banyenɛɛ- seɛne/zampoŋ

Emoɔlee- ŋmanzeɛ

Bimbiilee- gyuuni

Naayiree(kansaabɛɛ)- ɛbaa

Gbanɛɛ- walpieluu

Zagɛɛ- baabaa

Bɛkoɔnɛɛ- bulee zommo

Namanɛɛ- goŋgombaa

Dikpeɛlɛɛ/tielee- ŋmaaŋa

Ituolee- lɔŋ

Kyɛlarɛɛ- kperɛ.
Dagaaba Donne Yoe

DAGAABA DONNE YOE  e la boɔlaa ba naŋ maŋ de eŋ boŋguolo aseŋ boɔ,peroo,dabodabo,noɔ,dobaa,nii,kpinni,baa,ane amine kaŋa
Dagaaba Dãã Dogebo

**[[Dagaaba]] dãã** doge la dãã  ba naŋ da maŋ di kyi a doge ne a. beri ata la ka ba maŋ de a kyɛ dogo ba maŋ de koɔ, ane vɔɔloŋ a la ka ba maŋ da  bu ne a kyi fo naŋ nyaare poɔ a paa kɔge a dãã a bebe dandaŋ daare. a nyaa zie daare ka fo beri a paa iri a beri ata daare ka le a dãã ka noba paa nyuro. A e la bama naŋ maŋ maaŋ  Kɔŋ ane kɔyuore.

## Dagaaba Dãã Doge Boma Mine
Daare, Dogore, kyi, Kõɔ, Voɔloŋ, Daare ane amine kaŋa

## Dãã Tɔna Mine
Dãã taa la tona mine nensaalba zaa na be a teŋɛ zu kyɛ.

A maŋ vɛŋ la ka neɛ taa faŋa kaŋa a tõɔ toŋ o toma mime velaa, 

A maŋ soŋ pege la neɛ niŋe ka o soba ba nyerɛ velaa bee soŋ.

Daga Dãã maŋ koro la noba zēē meŋ.

A maŋ vɛŋ la ka neɛ toŋ toma wieoŋ kyɛ ba baŋ a wagere.

A meŋ maŋ vɛŋ la ka neɛ teɛre gaŋ ziyeni velaa.
Dagaaba Dɔgroŋ Boɔlaa

**Dagaaba Dɔgroŋ Boɔlaa**  wullo la lɛ te naŋ seŋ ka te boɔla te dɔgreba mine. Nensaalaa ba waa doŋa awa te na baŋ boɔle lɛ zaa te naŋ boɔla. A dɔgroŋ boɔloo mine la ama:

# Fo ma meŋ ma e la fo makoma
# Fo ma saa e la fo saakoma
# Fo ma yɔɔdɔɔ e la fo areba
# Fo ma yɔɔdɔɔ pɔge e la fo mabile
# Fo ma puree e la fo makoma
# Fo saa yɔɔpuulee e la fo puuree
# Fo ma yɔɔdɔɔ bie e la fo yɔɔ/beɛre
# Fo pɔge ma waa la fo deɛnpɔge
# Fo pɔge saa waa la fo deɛndɔge
# Fo bidɔɔ pɔge e la fo naapɔge
# Fo serɛ yɔɔpuulee waa la fo sɛne/kyɛne
# Fo bidɔɔ/pɔgeyaa bie e la fo yaaŋaa
# Fo saa beɛre waa la fo saakpeɛ
# Biiri bayi ba naŋ laŋ dɔge la ka dagaaba maŋ boɔle ka yeere
# Neɛ naŋ dɔge tu  yeere zu la ka dagaaba maŋ boɔle ka kogi.
Dagaaba Gbɛre Tuuluu

**Dagaaba Gbɛre Tuuluu**, Aŋ mine la Dagaaba? Dagaaba waa la noba mine boore mine naŋ zeŋ 'Upper West', Ghana saazu sɛŋ. Dagaare kɔkɔre ane o yelbe zeŋ la zenɛbie Dagbɛn/Zabage paaloŋ, a piili Bambɔe a lanne Cote d'Ivoire a te do kpɛ Burikina Faso (Dagara) poɔ. Ba ne Sesaala te laŋ meele la taa a sapare sɛng. Ama, Gaana Dagapaaloŋ koɔlɔ lage la a Gaana Saazu Luou sɛŋ (Upper West) kpoŋi zie. O kɔmpare sɛŋ o piili la Nyoɔlɛɛ, a leɛ gaa Luou sɛŋ ka ba ne Cote d'Ivoire te eŋ torebogi. A do a saazu ka ba ne Burkina Faso te eŋ torebogi be.

Dagaare yelbe la yaga gaŋ a kɔkɔrɛɛ na mine naŋ be a paaloŋ poɔ te seng Sesaala. Dagaare taa la kɔkɔkpɛglɛ naŋ de a yoe yi be na ba naŋ daŋ zeŋi bee yokpɛgelaa kaŋa ba naŋ de fere ko ba. Te taa la anaŋ naŋ wullo tenzenne poɔ te seŋ Waaleŋ (Wa poɔ Dagaare), Gyerbaaleŋ (Gyerɛbaa Dagaare ), Nandɔnneŋ/Dagara (Nandɔm Dagaare). Nandɔmɛɛ boɔla la a noba bama Ŋmɛlɛrɛɛ kyɛ ka a Gyerbaalɛɛ meŋ boɔlɔ Nandɔmɛɛ Loori. Yelmengɛ, yelkaŋa naŋ bebe la neɛzaa naŋ zeŋ o tɔ sapare sɛŋ maŋ boɔle la a soba naŋ be a lɔɔ sɛŋ na ka lobaa. A leɛ gaa sapare ka a lɔɔ sɛŋ deme boɔlɔ ba Mantarɛɛ (Mantarreŋ). Berfɔ kɔkɔre nyaga te la Berfɔ poɔ. Losaaleŋ (Loraa poɔ), ane Nandɔnneŋ (Nandɔm poɔ). A wa tɔ zenɛ, neɛzaa koŋ baŋ ŋmɛ nyaa a yeli ka Dagaaba gbɛre yi la kyɛ bee kyɛ. Ka a lɛ vɛŋ ka nɔkpeɛne bee buriburi fēē a be be kyaare ne ba yiwaao zie. Kyɛ azaa yi la ba naŋ da ba tõɔ sɛge a bebiri bee a zie na kperaa a te saaŋkommine danwēɛ deme naŋ yi, a eŋ gama poɔ zuiŋ. Gyersɛge/Saadayeli mine vɛŋ ka te baŋ ka neɛ na baŋ tuuli la Dagaaba gbɛre yi Dagbɛmpaalong, Moore (Mossi) sɛŋ naŋ be Burikina Faso poɔ, ane Gonja paaloŋ. Ba mine meŋ gba yeli ka Dagaaba pare mine yi la Gɔɛ (Fante paaloŋ). Tateŋ zirii ŋmaa kong soore... kyɛ too, a zaa gɛrɛ be ba dɔɔ deme moɔraa.
N saaŋkoma kpalegbie-tɔ-nyoɔre kaŋa, Ali Kamentanyɛ naŋ da waa a Dagaare kargyuu kanga a wullo Dagaare a Ghana Kɔkɔrɛɛ Yuniveniti naŋ be Ajumako poɔ, da mannewuli seŋ ka saadayeli wuli ka Dagbɛmpaaloŋ la ka Dagaaba saaŋkoma pare yi wa a zie na ba naŋ  zenɛ. Ka ba namine mine, a Dagbemɛmpaaloŋ poɔ, da taa la potuo telare aŋa bonni na. ka ka a lɛ da vɛŋ ka te saaŋkoma kannyiri soba kaŋa da wa voore fãã kyɛ yeli ka iri-ka-ba-daa-lɔɔ seɛ la zeŋ-ka-ba-kponno, ka ona koŋ la zeŋ be. Kyɛ iri ŋmentatu-yeni kaŋa a yeli ka soɔŋaa ko o gbɛre, a 'gare' lɛɛŋ ka bare anii dugi fãã kyɛ ka o wa te sãã a be (Dagaaba zenɛ zenzie). Ka a Dɔɔgaraa ŋa da nyɛ la potuuribo ka ba meŋ da tu o puori da lɛɛŋ te wa a ba zenɛ zenzie ŋa. Ka ka waaboŋ daŋ doŋ fo dɔ-oɔne poɔ ka fõõ la wa nyɛ dɔ-oɔne ka fo miire la. Ka kyɛ yi a dɔgɛɛ na ba naŋ daŋ nyɛ yi a namine zie zuiŋ, Dɔɔgaraa da yeli ka bana koŋ la biŋi naa; ka lɛnso ka Dagaaba da ba taa namine te ta Naasaalaa waabo vuo (1930) poɔ. A zuiŋ, a yuori e la 'Dɔɔgaraa' kyɛ ka a nasaala wa nyɔge leɛ sɛge a Dagao, ka o yagroŋ waa Dagaaba. Ba nembɛrɛ yeluu, ka gbie zēē ba bala nyoɔre, kyɛ ka fõõ meŋ sereŋ kaa nyɛ a ba e zirii, a noba bama (Dagbɛn), waa la noba naŋ sereŋ kpɛ potuo wa yi zenɛ.
Dagaaba Gyille

**Gyille**
Dagaaba gyille e la Dagaaba bone ŋmeɛre mine ba naŋ maŋ de a ŋmɛ ka neɛ wa kpi bee leɛ ŋmene toɔre ba maŋ ŋmɛ a la a soba kuori zie, kyɛ kuori zie yoŋ naane ka ba maŋ ŋmɛ a gyille ama, neɛ ne neɛ zaa naŋ baŋ ŋmɛ a la. Ba maŋ baŋ ŋmɛ la gyille ama ŋmene dieŋ, tigiri zie and a taa na mine.
Te sããkommine da maŋ  de a la a maala ne yɛlɛ ennɛ, ka neɛ na de pɔgepaala anaŋ la ba maŋ de ŋmɛ ka seɛre pa zie zaa.Kyɛ a gyille ama meŋ pãã taa la kyiiruŋ kaŋa a ba seŋ ka nensaala bee neɛ e a, a le naane a soba na baŋ kpi la. Ka fooŋ ba baŋ kyɛ e do na baŋ kpi la bee bone kaŋa na baŋ e fo la see ka ba maale o soba na saaŋ o. Ka ba naŋ ŋmɛ a gyille ama na kuori zie kyɛ ba maale neɛ koŋ baŋ de o gaa zie zaa.Gyille e la Dagaaba saakom pare bone ka a lɛ wulli ka Dagaaba koŋ koŋ kuori kyɛ ba ŋmɛ gyille.

## Yɛlɛ Peɛro Zie
Dagaaba Dakoɔre kuori maaloo

**Dakoɔre kuori Maaloo** ba taa neɛ ka o na de o ganaa. Ba maŋ la de la a dakoɔre  nubiri su o parebogiŋ bare bonso o ba taa/ bare nyeɛne kyɛ gaa o daparedaa. Neɛ meŋ naŋ de pɔge kyɛ ba taa nyeɛne, lɛ ka ba maŋ e o soba meŋ.

## Sobie Dagaaba naŋ maŋ e baŋ kuu kpeɛŋaa naŋ ko
1. Sɛŋ sooroo - A kuu maŋ naŋ baŋ be la a paalaa zu kyɛ ka ba de sɛŋ a ŋmaa gaa daa bili ne ka noba bayi tuo ka o te wuli neɛ bee bone naŋ ko a kuu.

2. Kɔntɔmbɔlaa- Tensoge la ka a yɛlɛ maŋ e. A kuu yideme maŋ gaa la a kɔntɔmboɔlaa soba zie ka o te boɔle a kpeemɛ nenseɛ, ka omeŋɛ wa wuli bone na kuu naŋ la ka o kpi. Ka neɛ la bee ka omeŋɛ yelboɔre la.

## Kuu uumu yeltarre mine
- Ka banaŋ no kuu ka nemboŋ kaŋa guri o gbɛbiri bee nubiri bee a de o dangbale kyɔge ba teŋɛ a kuu koŋ sigi a bogi. Ka onaŋ sigi meŋ, kyɛ ba koŋ toɔ o maaleŋ gaale. 

- Nembɛrɛ maŋ kaa la a bogi poɔ sɛre ka ba ga a tɛne pɔge, ba na toɔ faa la se- foɔŋ deme seere na faa me a bogi poɔ. Amine kaŋ meŋ, a noba naŋ no a kuu na baŋ de la a danyagre kaŋa kɔge a kuu ka a lɛ wuli ka a yeŋɛ nembɛrɛ na kpiire la kyɛ korɔ taa a te baare. 

Aremine bee saayideme maŋ sigi te nyɛ la ba neɛ na banaŋ gaale lɛ, ka banaŋ ba gaale o soŋ, ka ba yeli ksa ba maaleŋ gaale.

## Ko-dɔɔ bee ko- pɔge yeltuuri
>Sobikyara poɔ la ka ba maŋ goɔ kodɔɔ bee kopɔge yagraa.

> Ka banaŋ wa gaŋ ko- yeŋ ka zie wa nyaana, a neɛ na naŋ eŋ a ko- dɔɔ bee ko- pɔge ganaa na gaa seŋ la a ko-dɔɔ bee ko-pɔge. Pɔgeyaare na naŋ e saabiiri maŋ ori gaa de la kyi ane nɔtuo a yidaandɔɔ zie a gaa gyieri ne a nɔtuo. A yidaandɔɔ na zie ba naŋ na gaa de a kyi maŋ baŋ ne a la. A nɔtuo wuli la ba ba tɔ dɛgre zaa.

>Baa koɔ sobu

Ka banaŋ wa haŋ a ko- yeŋ iri, neɛ na naŋ eŋ a ganaa la maŋ de weɛŋ ka a kodɔɛ bee kopɔge tuuro ka a ba kyɛlɛɛ na meŋ tuuro. Ka banaŋ wa ta a baa, a weɛŋ soba na ɔŋ la a koɛ kyuuri a kodɔɔ bee kopɔge bota bee bonaare kyɛ ka kaŋa zaa paa suoro. Lɛ ba naŋ kyɛŋ sigi a baa lɛ ka ba naa la kyɛŋ kuli.

## Nyɛɛroo:
  Ka banaŋ wa yi a baa kuli te ta, a saabiiri pɔgeyaa kaŋa na zeŋ la kuzeɛzu kyɛ de a zɔŋ a koɔ naŋ be, ka naazoore wa mata.Ka onaŋ wa toɔ a naazoɔ kaŋa va eŋ a zɔŋ a koɔ poɔ wuli ka ka seɛ wa nyu la a koɔ. A puoriŋ ba maŋ nyɔge la a kopoge nu te tuŋ bugo poɔ. Lɛ wuli ka ba na baŋ tuŋ la bugo.

>  Kyiiruŋ la ka neɛ gaŋ kopɔge gbɛre.

> Ziiri mine kopge maŋ su la kparepuori.

>Kopɔge maŋ taa la gbɛgballa. Ka onaŋ na eŋ nɔɔteɛ kyɛ o maŋ eŋ la nɔɔte tulimo.

> Kopɔge maŋ kyɛnnɛ la kyɛ taa kɛkɛpelaa o nu poɔ.

> Amine kaŋa, ba maŋ poŋ la o zu kɔɔloŋ bare. 

Kodaa tuo ane daa maaroŋ dogebo.

> Kopɔge plane ŋmaroo wuli ka a o serɛ naŋ kpi wa ta a lɛ daare o ba baŋ dɔɔ.

## Boŋ so ka te maŋ maale kuori
1. Ka ka te beɛle o eŋ sori poɔ

2.Ka kpeemɛ naŋ guuro te zuiŋ

3.Ka te leɛ teɛre a kpeemɛ yɛlɛ

4.Kuori maaloo e la te saakompare yeltuuri

5.Ka kopɔge leɛ nyɛ serɛ kuli

6.La te wuli te nɔmmo ne gyeremɛ naŋ seŋ lɛ ko a kuu

7.Ka ka kuu seɛ toɔ ta a daparedaaa.
Dagaaba Koɔbo

**Koɔbo** e la Dagaaba teŋkõɔ tonnɔ kpoŋ kaŋa a ko Dagabie zaa ba naŋ dɔge. Ka dɔɔ la bee, pɔge bee ka bibiiri  la ba zaa taa la nuu a koɔbo poɔ. Dagaaba toma kpoŋ zie zaa waa la sontaa aŋa nyeraa na yeli. Ba ba taa nu a naŋ da mansimɛ a koɔ neŋ a lenso ba maŋ dire ba neŋ neŋ faŋɛ a koɔra dire.Dagapaaloŋ poɔ dɔɔ maŋ koɔ la ka o yiri zaa pa  ne bondiiri ka o noba dire, koŋ ba kpeɛre Dagabie. Ka dɔɔ na yi wɛpaalaa o maŋ piili ne la pire kyeɛbo,teɛre kyeɛbo ane a mine naŋ kyɛ pãã na piili o koɔbo. Dɔɔ bee pɔge maŋ tõɔ toŋ la o weɛ toma o yoŋ bee ka ba kpɛ noba mine kpakyagereŋ  ka ba soŋ ba a seŋ sontaa bee kpɛtaa , kɔsɔrre o meŋɛ weɛ poɔ. Mine meŋ la dēɛ koɔbo aŋa baaloŋ koɔbo, dɔgera the seŋ puree, areba, yɔɔpɔge ane bamine ŋa.  Kyɛ ka fooŋ kaa pampana ,dɔba ane pɔgeba a de ba bibiiri gba, maŋ baŋ laŋ la taa a koɔ neɛkaŋa weɛ kyɛ de libiri ate maale neŋ ba meŋ ba yelwonne eŋ. A boŋkoɔre me deebo saŋa sontaa maŋ bebe la ka Dagapɔgeba ane dɔba sonna taa a dire.

## Boma Ba Naŋ Maŋ Baŋ De koɔ Neŋ.
Kuuri,lare, sɔlare, koli, kumo, kpaala la Dagadɔba maŋ de koɔ neŋ ka bondiiri wa ba. A pɔgeba meŋ so a  peɛ,kakyo,boredaa,boreŋmanlee,ŋmama ane a taa mine.

## Boma Na Dagaaba Na Maŋ Koɔ La:
kyi,kamaana(ne),seŋkãã bɛŋɛ,mui,saaloŋ,yɔrɛɛ,waare, peɛrɛ, ane a taa ba na mine. A ama zaa la maŋ yi neŋ a bondiiri  ko ba agaŋ a zaa saabo la Dagaaba bondi nimizie ko ba, ka a anaŋ was waabo zaa kyɛ ba baŋ baŋ di o la (saabo ane zeɛre).

## Koɔbo Tona
Koɔbo Dagaaba poɔ taa la tonna yaga ko ba, ka Dagadɔɔ la bee Dagapɔge zaa na koɔro. A meŋ maŋ soŋ ba la a yi ba libi yɛlɛ poɔ. O meŋ ma leɛ soŋ la a ba nyɔvore yɛlɛ poɔ. Ba meŋ ma de la ba koɔbo boma maale neŋ ba kuori, tigiri, pɔgɔ-de,a kaa me ba saama-zu. Koɔbo boma la maŋ teɛ tēē eebo ane kyegibu poɔ. Koɔbo boma maŋ zɛgerɛ la noba nyɔvore ka bondaanoŋ do ba,ka mine maŋ da me boma na naŋ soŋ ba a ba koɔbo poɔ kyɛ meŋ maala ba nyɔvore yeltare eŋɛ.
Dagaaba Koɔle

**Koɔle** e la koɔbo teŋgane bee gbannaa. Dagaaba koɔle soobo are la daŋe- zeŋe; neɛ na naŋ daŋ de wēɛ te zeŋe zie a koɔrɔ, maŋ la a tensoba bee tendaana. Gbɛɛ yaga Dagaaba da zennɛɛ bal bal a tenneŋ. Koɔbo naŋ la Dagaaba toŋkpoŋ na ba tenzenne zaa da maŋ arɛɛ kõɔ naŋ be zie ane a koɔlɔ noɔ naŋ see lɛ. Zenɛ Dagaaba zenziiri bɛroŋ ba la taa a kuoluŋ na a naŋ da taa. A wuli ka a koɔle yie la. Aŋ la pɛ a Dagaaba koɔle ? 

Yɛlɛ ama la waaneŋ a yelbiri ŋa:.

1. Vūū nyege

2. Daare bee teere kyeɛbo

3. Koŋ kɔ ziyeni

4. Mɔ yɔ

5. Saa ba miibu.

## Koɔlɔ sonnoŋ
Koɔlɔ tɔnɔ boŋkpoŋi Dagaaba poɔŋ la  koɔbo. Ŋaa wuli ka saŋ ka koɔle maŋ kpɛ. Kyɛ koɔlɔ kpeɛbo are la sobie mine poɔ.

Koɔlɔ boɔrɛɛ pɛnnoo :aseŋ yuoni zaa naatuu saana la koɔlɔ.

Koɔlɔ ba nɔŋ dɔdɔgeroŋ eebo :aseŋ vūū-nyege, da kyɛ, ank.

Koɔlɔ boɔrɛɛ saa.

O boɔrɛɛ kuoluŋ: aseŋ moɔ ane teere naŋ poɔnɔ, donne zage bini wuo emmo.

## Koɔle zu kaabo
Ka Dagaaba ba leɛ leɛbo kaŋa a na ta la soga ka a paaloŋ zaa leɛ dampoɔ bee biiri-kyoo; ka ba koŋ baŋ kɔ bonzaa ka o maale a e bondirii ko ba ka ba di bee kaa ba biiri na.

A le zuiŋ a seŋ ka baapaaba iri nuuri bare ba meŋ ne eŋɛ kyɛ kyɛlee bone naŋ a be te nimisoga poɔ a kaara onaŋ.

A moɔra nimiri ne sonzɛle toma; a maale yie eŋ ka a veɛle . Ka fooŋ  soŋ fo meŋɛ lɛ la ka sommo yi wa fo meŋ zie.
Dagaaba Kukuri Boma

Boma Dagaaba naŋ kɔɔrɔ mine la ama 

Seŋkaa

Simie 

Sinsooloŋ

kpoŋo

Kyi ( parɛɛparɛɛ)

Gyebaraa

Zeɛ

Kyɛrɛ

Koŋkyɛrebile

Poɔkyɛ

Bɛŋ ( parɛɛparɛɛ)

Bɛŋsɔglaa

Bɛŋgbɛre

Beŋdeŋdeŋ

Ɔɔmoŋdɔɔ

Bɛŋpelaa

Dapeɛlkam

Waare ( parɛɛparɛɛ)

Sɛŋgyɛdaa

Seŋgyɛnyaŋaa

Dibiri 

Tela

Wasaaloŋ
Dagaaba Kuori

**Kuori**: Dagaaba maŋ yeli ka neɛ koŋ baŋ bale kūū, ka a lɛ wuli ka kūū la nensaala seɛ ane o eŋgane naŋ wɛle taa ka neɛ bare o  endaa waaloŋ kyɛ leɛ de seɛ waaloŋ ma wuli ka o soba kpie la. Dagaaba taa la a teɛroŋ na ka neɛ wa kpi ka ka o soba seɛ maŋ gaa la dapare, o saakommine zie,(Mark.k.Ali(2017) yelle ka; Dagaaba sage ka a seɛ maŋ gaa la dapare o saakommine zie. Kyɛ Dagaaba ba sage ka neɛ maŋ kpi la weɛlɛ; haali ka neɛŋ pãã naŋ Kore te seŋ wolla kyɛ kpi kyɛ ba maŋ wuli ka yelfaa kaŋa la wane o kūū. A lɛ zuiŋ ka Dagaaba maŋ yeli ka ka  kūū yoŋ toɔ noba a maŋ baare yikpoŋ biiri/noba.

## kuori kommu
Neɛ zaa baŋ ka a gaŋ a zaa te Dagapaaloŋ , ka neɛ kpi ba maŋ maale la o soba kuori kyɛ baŋ ūū o . A lɛ zuiŋ ba ma koŋ la o soba . Dagapaaloŋ a kotuo deme la maŋ kono a boɔlɛɛ a kpeemɛ ka a tuori de ba neɛ naŋ waana. A ba wuli ka ba popeɛle la kyɛ ba kommu na maŋ wuli ka ba eŋ a kpeemɛ sori ka o kyɛnɛ velaa gaa te ta o noba meŋ zie a dapare poɔ.

### Bonso Ka Te Maŋ Maale Kuori

# Ka ka te beɛle o eŋ sori poɔ.

2. Ka kpeemɛ naŋ guuro te zuiŋ.

3. Ka te leɛ teɛre a kpeemɛ yɛlɛ.

4. Kuori maaloo e la te saakompare yeltuuri. Lɛ na vɛŋɛ ka te lesiri naŋ baara

5. Ka kopɔge leɛ nyɛ serɛ kuli.

6. La te wuli te nɔmmo ne gyeremɛ naŋ seŋ lɛ ko a kuu.

7. Ka ka kuu seɛ toɔ ta a daparedaaa.
Dagaaba Kuu Uumu

**[[Gbare|Dagaaba Kuu Uumu]]**

Bog-karaa kaŋa maŋ be la a bogi poɔ a wuli lɛnɛɛ ba naŋ na gaale a kūū velaa. Dɔɔ niŋe maŋ kyaare la sapare, ka pɔge niŋe kyaare saniŋe seŋ (luou).

## Bogi Parɛɛ
Bogi suglee bee sɔglaa

Bogi tolaa bee tolee

Bogi wɛraa

Daga bogi

## Bogi- Suglee
A bogi ŋa tɔ kuufaa ba kpeɛrɛ a poɔ. A paaloŋ zaa bogi la bonso neɛ kaŋ zaa neʒ na baŋ uu la a be. A bogi ŋa tɔ la ka noba maŋ kpɛ. Ba maŋ iri la nɔsɔglaa, ŋmantum, tɛmpɛloŋ, koɔ. Aboma ama la ka ba maŋ de kaale ne kyɛ populi a bogi tuubu. Noba naŋ tuuro a bogi ŋa ba taa sori ka ba yeli ka a zie waa la kpeɛŋaa. Fo maŋ baŋ ka ɛbaa la kyɛ yeli ka dakpiri. A ŋmantum noɔre naŋ seŋ a lɛ ka a o na ga nyɔge nɔbilii wa ne ka ba maale a bogi  kpɛ sɔwɔlɔ.

## Bonso Bogi kpeɛbo
(1) Ka neɛŋ ba kpɛ ba bogi kye tɔ bogi tʒne o na moole la lɛɛ te kpi

(2) Ka bogi kpeɛreŋ kpɛ zee toloŋ poɔ kyɛ yeli zaa ba erɛ o soba.

## Bog-tol
A bogi ŋa tɔ a soba la maŋ eŋ noɔre ka ka onaŋ wa kpi ka ba tu bogi suglee o. O tɔ ba e bogi suglee noba naŋ na kpɛ. 

Bogi wɛraa

Bogi- wɛraa la bogi ba naŋ maŋ deɛ tu lɛ kuu.

Daga -bogi

Daga- bogi e la daga noba naŋ de ne kuu.
Dagaaba Kuu Yeltare

Dagaaba bale poɔ ka neɛ wa kpi, sobie na mine ba na maŋ tu te ta o uumo saŋ la ama. 

Ka neɛŋ wa ŋmaa vooroŋ ba maŋ toli la koɔ a so o soba. Ka dɔɔ wa la dɔba la maŋ so a  kuu, kyɛ ka pɔge wa la pɔgeba meŋ la maŋ so o a koɔ.

A koɔ sobo baaro puoriŋ ba maŋ su la a kuu bonveɛli, ka a yidããdɔɔ pãã yi ŋmɛ kpɛli sɛre kyɛ ka neɛ zaa pãã baŋ kono. A yidããdɔɔ puoriŋ ba maŋ voɔ la a kuu ne nɔdaa ka dɔɔ wa la kyɛ de o yi te biŋ a didɔriŋ ka ba kono. Ka pɔge wa la ba maŋ de o la yine a dindɔre a  koɔ sobaaroo puoriŋka ba kono  Kyɛ ka ba pãã  maale paalaa a de ba  dɛle. Ka dɔɔ wa la o niŋe maŋ yaare la sapare kye ka pɔge niŋe kaare ŋmenaa kpeɛbo zie. 

Ka ba naŋ wa dɛle a kuu baare ba maŋ wuo la a kuori, dɔɔ gyili nɔɛɛ a ata, pɔge gyili nɔɛɛ anaare. 

A yideme pãã na toŋ la a kuori ko ba dɔgereba ane ba deɛmine. A ama naŋ erɛ,a yidããdɔɔ na te kyɔgi la a bogi wuli  ka tu. Ka o naŋ wa e nenkpoŋ ba maŋ tu la bogesule, kyɛ ka  o naŋ wa e bibili ba maŋ tu la bogigaraa. 

Ka zieŋ wa nyaa,a didɔre na deme la maale la kuori kyɛ ko deɛmine ka ba meŋ maale kyɛ ka ba pãã de a kuu te sɔgeli.
Dagaaba Kyuuri

Gyɛnoɔre

Fɛboɔre

Maakye

Kyɛpire

Mɛnoɔre

Gyoone

Gyoonoɔre

Ɔɔgore

Sentɔmbare

Ɔɔtoore

Nyɔgevennebare

Disembare
Dagaaba Kyuuri Yoe

Yŭopaalaa/Zombɛnte Kyuu-January

Gonseɛ Kyuu- February

Toloŋ/Domba Kyuu- March

Boŋŋo Kyuu- April

Borebo Kyuu- May

Doɔbo/Kɔŋe Kyuu- June

Bɛntuuri Kyuu- July

Sakyɔrɔ Kyuu- August

Kavaare/Soŋkare Kyuu- September

Kɔbenɛ Kyuu- October

Kakube Kyuu- November

Ɔɔre Kyuu- December
Dagaaba Kūū parɛɛ

Kuu e la nensaala seɛ and o eŋɛ naŋ wɛle taa. A ŋaa wuli ka a soba ŋmaa la vooroŋ. Dagaaba kūū parɛɛ eɛ ayi, ka ana la; Pii kuu and ŋmene boɔloo kuu.

## Pīī kūū
Pii kuu la neɛ naŋ ba kore bee a le baaloŋ kye kpi. Ana la, new naŋ leŋ daseele bee nyu tee KO omeŋɛ, neɛ naŋ le neŋ moto bee lɔre. 

## Ŋmene kūū
Ŋwene kuu e la neɛ naŋ baa a kore a kpi. A kuu ŋa tɔ ka ka neɛ zaa maŋ boɔrɔ. Bee neɛ naŋ le baaloŋ a te kpi.
Dagaaba Kɔŋmiirūū emmo

Dakoroŋ saŋa na, pɔgeba da ba maŋ nyɛre wagere bee vuo a na toɔ maala bondirii bebie zaa. Dɔɔ da maŋ wɔɔ la o pɔgeba ka a ta beri awola kyɛ ka ba la wɔɔ o soba. Azuiŋ , kɔmmiirūū emmo da la bone na soŋ na ba ba toma poɔ.Ba da de la samɔŋ doge kpoŋ kaŋa a mɔŋ eŋ kodoge poɔ ka a ta daa gbuli. Ka seɛ bee uoni saŋa la kyɛ ba da maŋ eŋ la kɔmmiirūū. A yɛlɛ amɛ mine zuiŋ la ka ba da maŋ eŋ a kɔmmiirūū ba korodie poɔ. Ka seɛ kpɛ, pɔgeba da maŋ moɔ la nige eŋ ba weɛ toma poɔ ka a lɛ  vɛŋ ka ba ba maŋ gaa die wieoū a yi ba wɛre na maŋ be zitɔɔre zuiŋ. Ba da maŋ wa tara la die ka zie soɔ ka ba koŋ la baŋ nyɛ wagere mare vūū a mɔŋ saao. A yi a lɛ meŋ, ka uoni saŋa wa la ba da maŋ te bɔ la daare ka zie te soɔ. Pɔgeba meŋ da maŋ eŋ la kɔmmiirūū ka ka a toɔ ta ba daa kyɛ ka ba la mɔŋ saao boso, bebie mine da be be ka a ba seɔ ka pɔge made vūū ka ba boɔlɔ takɔ daa.
Dagaaba Libipeɛlaa

**Libipelaa**: Dagaaba libipelaa e la libie te saakommine naŋ da maŋ te de dire neŋ ba daa. A e la libiyuori ka a wuli ka pampana ka neɛ zaa naane na baŋ nyaa. A libipelaa ama la ka te saakommine da maŋ de to kyɛre ne ba pɔgeba kyɛ a meŋ na tuuro te ti la garɛ, neɛ na taa bee koŋ baŋ nyɛ a libie ama , a koŋ kyɛre o pɔge bee maale o pɔge yɛlɛ fee zaa see ka libipeɛlaa bebe bonso a e la te saakompare bone. A meŋ la; ka fooŋ gaa tēē erɛ zie anaŋ la ka o maŋ de a boɔle a ŋmene bilii ka a wa, anaŋ la o maŋ de lɔɔ kyɛ baŋ yel yɛlɛ ka o soba. 
Dankore saŋa ka neɛ koɔ o endaa zie kaŋa a lie ama la ka ba maŋ de eŋ a kõɔ poɔ ka o soba erre waara a zie na koɔ. A saŋa na a cidirii na ba te yi, a libipeɛlaa la ka ba dire, a maala ne ba yɛlɛ eŋe. A le paa wuli ka Dagaaba saakommine bone koŋ kpi wee lɛ; a libie ama na taa la yuori a wa tɔ zene.

## Libipeɛlaa tonɔɛ
1) Te saakommine da maŋ de la a libie ama dire neŋ ba da.

2). A maŋ la Dagaaba maŋ de te maale neŋ bee kyɛre neŋ ba pɔgeba yɛlɛ.

3). A na la tēē erre meŋ de boɔle ba ŋmemɛ bee de lɔɔ biŋ kyɛ baŋ yɛlɛ na aŋ bebe.

4). Meŋ maŋ baŋ eŋ la laa poɔ ka neɛ kɔɔ o endaa zie kaŋa, be poɔ la ba maŋ eŋ a kõɔ kyɛ errɛ waara a zie na aŋ kɔɔ.
5) Ana waa la bee e la yuori bone ko te saakommine te Dagapaaloŋ poɔ.

## Sommo Yizie